Karl Renner

Karl Renner (14. decembar 1870 – 31. decembar 1950) bio je austrijski socijaldemokratski političar i pravnik. Nakon Prvog svjetskog rata bio je od 1918. do 1920. jedan od osnivača Austrije republikanskog uređenja, tzv. Prve Republike. U pregovorima u Saint-Germain-en-Layeu bio je vođa austrijske delegacije. Od 1920. do 1933. bio je član Skupštine Austrije, a od 1931. do 1933. njen prvi predsjednik. Nakon završetka Drugog svjetskog rata, bio je predsjednik privremene vlade Austrije, a od 1945. do 1950. prvi predsjednik poslijeratne Austrije, tzv. Druge republike. Renner je bio publicista te je objavljivao članke iz pravne sociologije, pod pseudonimima Synopticus i Rudolf Springer. Umro je 31. decembra 1950. na poziciji predsjednika Austrije.

Biografija
Djetinjstvo i studij
Renner je odrastao u siromašnom okruženju, kao 17. ili 18. dijete, u vinogradarskoj porodici. Njegova roditeljska kuća je uslijed poljoprivredne krize, prodata zbog dugova, a porodica se uskoro raspala. Renneru je ipak omogućeno školovanje i pohađa gimnaziju odličnim uspjehom i apsolvira studij prava od 1891 do 1896. na Univerzitetu u Beču. Kao prijatelj prirode, smatra se jednim od suosnivača međunarodne organizacije Naturfreunde. Nakon završetka studija zapošljava se u biblioteci parlamenta Cislajtanije.

Članstvo u Socijaldemokratsko-radničkoj partiji
Istovremeno angažira se u Socijaldemokratsko-radničkoj partiji Austrije. U svom prvom većem radu posvećuje se nacionalnom pitanju, te se kasnije bavi ekonomskim pitanjima poljoprivrede, sindikalnim problemima i drugim socijaldemokratskim udruženjima. Renner postaje jedan od vodećih teoretičara, ali i visoki funkcioner partije. Osnivač je Radničke banke, osnovane 1912. godine, koja će se 1934. godine pod vladom Dollfußa rasformirati, a 1947. godine pod imenom Bank für Arbeit und Wirtschaft (BAWAG) ponovo osnovati.

Literatura
Elisabeth Dietrich-Schulz, Karl Megner: Karl Renner. Notizen zu seinem Tätigkeitsbereich in der Parlamentsbibliothek (Bibliothek des Reichsrates) 1895–1907. Typoskript Parlamentsbibliothek. Wien 1993.
Siegfried Nasko, Johannes Reichl: Karl Renner. Zwischen Anschluß und Europa. Verlag Holzhausen, Wien 2000, .
Anton Pelinka: Karl Renner zur Einführung. Edition SOAK im Junius-Verlag, Hamburg 1989, .  
Hugo Portisch: Österreich II. Die Wiedergeburt unseres Staates. 2 Bände, Verlag Österreichische Staatsdruckerei, Wien 1985, .
Walter Rauscher: Karl Renner, ein österreichischer Mythos. Verlag Ueberreuter, Wien 1995, .
Karl Renner – Naturfreund und Europäer. Gesammelte Vorträge des Internationalen Symposiums „Dr. Karl Renner – Naturfreund und Europäer“ v. 16. Juni 2007. (Hrsg. v.d. Naturfreunde Internationale; Red. Manfred Pils). Wien 2008, 47 S. (Beiträge von Siegfried Nasko, Oliver Kersten, Manfred Pils, Bruno K. Lampasiak).
Peter Riesbeck: Sozialdemokratie und Minderheitenrecht. Der Beitrag der österreichischen Sozialdemokraten Otto Bauer und Karl Renner zum internationalen Minderheitenrecht, Verlag für Entwicklungspolitik, Saarbrücken 1996, .
Erwin Scharf: Ich hab's gewagt mit Sinnen... Entscheidungen im antifaschistischen Widerstand, Erlebnisse in der politischen Konfrontation. Verlag Globus, Wien 1988, .

Vanjski linkovi

Originalton von Karl Renner „Berechtigter Zorn“ (1950) u.a.
www.rennermuseum.at - Homepage des Rennermuseums in Gloggnitz
Karl Renner spricht!: Originalaufnahmen (1931) - Österreichische Mediathek.
WZ Online: Karl Renner Biografie

Kategorija:Rođeni 1870.
Kategorija:Umrli 1950.
Kategorija:Austrijski političari
Kategorija:Austrijski premijeri
Kategorija:Austrijski predsjednici